Source: http://www.kastelyok-utazas.hu/Lap.php?ls=D&cId=21&kId=21
Timestamp: 2017-10-24 07:22:48+00:00

Document:
Ennek a lapnak a megtekintés száma: 2779
Maróthy Kúria Hotel & Restaurant
Kategória Kúria , Kastélyszálló , Kúriahotel
Cím 9635 Zsédeny, Rákóczi u. 31.
GPS koordináta N 47.341527,E 16.904697
Internet http://www.marothykuria.hu/
e-mail marothykuria@gmail.com
Telefon 95/343-042
Megjegyzés Tel: 30/233-5964 - Fiedlerné A. Zsófia
Összeállította és fényképezte: Egresi János	- Felvitel dátuma: 2007-10-01 - Látogatás dátuma: 2013-05-06 - Utolsó módosítás: 2015-08-28
Zsédeny ősbirtokosai valószínű, a zsédenyiek voltak. Ugyanis a XIII.század első felében (1221-ben) Zsédenyi Obulgán fiai és a vasvári várnépek pereskednek egymással. Ennek alapján Zsédeny egy részét a vasvári várhoz tartozó királyi birtoknak, másik részét a Zsédenyi család "szállásbirtokának" ismerhetjük el.
Maróthy család zsédenyi betelepülési idejét nem ismerjük. A Maróthy-családból Mihály 1597-ben pápai várkapitány volt. További ismert nevek a családból: - Miklós ( neje Horváth Erzsébet) a vasvári-szombathelyi káptalannak egy 1657-ben kelt okiratában találjuk. - Ferenc 1717-ben Meszlenben lakott. - Zsigmond 1733-ban czomaházi lakos igazolta nemességét. Zsigmondtól kezdve tudjuk levezetni a nem teljes családfát napjainkig.
A Zsédenyben lévő Maróthy-kúriát a XIX. Század közepén építette a család, romantikus-eklektikus stílusban. Valószínűnek látszik, hogy a kúria építtetője Maróthy László volt, aki 1827-ben született. Az sem kizárható, hogy a Tar-család volt az építtető, hiszen László felesége, özv. Tar Jánosné szül. Kápolnyi Róza volt. Az viszont már hitelesen ismert, hogy 1890-ben Maróthy Győző volt a kúria tulajdonosa. Az épületeket 1945-ig a Maróthy család birtokolta. Majd a használók nem tartották karban, így erősen lepusztult.
A Káldy-Maróthy-család 1890-ben romantikus eklektikus stílusban épített nyárilakja-kúriája korabeli bútorokkal berendezve ma a vasi vidék nyugalmát sugározza ide csábult vendégeknek, ma is pihenésre szolgál, ajtaja minden kedves vendég előtt nyitva áll.
Maróthy Kúria Hotel és Restaurant
Szépen helyreállított Kúria, igyekeztek a korhű berendezések alkalmazására.
A szobák szépen berendezettek, ízlésesek, kényelmesek. Kis park tartozik a Kúriához. Ízléses az éttermek (két külön terem), berendezése, a konyha gyors, udvarias, készséges kiszolgálás, és alacsony árszínvonal, a minőséghez viszonyítva.
Ötletes a széles folyosó rész kihasználása, a régi varrógépek és vas kályhák kiállításával.
A Kúria üzemeltetésében 2007 októbertől változás történt, Web lapja is megújult, a tulajdonos visszavette saját kezelésbe a bérbeadó kúriát.
A kúria idény jellegű nyitvatartással áprilistól októberig tart nyitva.
Kúria hivatalos Web lapja

References: Kúria 
 Kúria 
 kúria 
 kúria 
 Kúria 
 Kúria 
 kúria 

Kúria